**Тропарь Небесным Чинам Бесплотным, глас 4**

Небесных воинств Архистратизи,/ молим вас присно мы, недостойнии,/ да вашими молитвами оградите нас/ кровом крил невещественныя вашея славы,/ сохраняюще ны, припадающия прилежно и вопиющия:/ от бед избавите ны,// яко чиноначальницы Вышних сил.

**Кондак Небесным Чинам Бесплотным, глас 2**

Архистратизи Божии,/ служителие Божественныя славы,/ Ангелов начальницы и человеков наставницы,/ полезное нам просите и велию милость,// яко Безплотных Архистратизи.

**Величание Небесным Чинам Бесплотным**

Величаем вас, Архангелы и Ангели и вся воинства, Херувими и Серафими, славящие Господа.